Document ID: 32005D0656

ODLOČBA KOMISIJE
z dne 14. septembra 2005
o spremembi Odločbe 2004/233/ES glede seznama pooblaščenih laboratorijev za preverjanje učinkovitosti cepljenja proti steklini pri nekaterih domačih mesojedih živalih
(notificirano pod dokumentarno številko K(2005) 3444)
(Besedilo velja za EGP)
(2005/656/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (1), in zlasti člena 3 Odločbe,
ob upoštevanju naslednjega:
(1)
Z Odločbo 2000/258/ES je bil laboratorij Agence Française de Sécurité Sanitaire des Aliments de Nancy (laboratorij AFSSA v Nancyju) v Franciji imenovan za inštitut, pristojen za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini. Navedena odločba tudi določa, da laboratorij AFSSA v Nancyju pošlje Komisiji seznam laboratorijev, ki se pooblastijo za izvajanje seroloških testov. Skladno s tem laboratorij AFSSA v Nancyju izvaja uveljavljen postopek testiranja ustreznosti za oceno laboratorijev, predlaganih za pooblastitev za izvajanje seroloških testov.
(2)
Odločba Komisije 2004/233/ES z dne 4. marca 2004 o odobritvi laboratorijev za preverjanje učinkovitosti cepljenja proti steklini pri nekaterih domačih mesojedih živalih (2) je uvedel seznam pooblaščenih laboratorijev v državah članicah na podlagi rezultatov postopka testiranja ustreznosti, ki jih je posredoval laboratorij AFSSA v Nancyju.
(3)
Laboratorij AFSSA v Nancyju je v skladu z Odločbo 2000/258/ES odobril laboratorij iz Češke republike.
(4)
V skladu s tem je primerno dodati ta laboratorij na seznam pooblaščenih laboratorijev v državah članicah iz Priloge k Odločbi 2004/233/ES.
(5)
Odločbo 2004/233/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
V Prilogi I k Odločbi 2004/233/ES se oddelek za Češko nadomesti z naslednjim:
„1.
State Veterinary Institute, National Reference Laboratory (NRL) for Rabies
U Sila 1139
CZ-463 11 Liberec 30
2.
State Veterinary Institute Prague
Sídlištní 136/24
CZ-165 03 Praha“.
Člen 2
Ta odločba je naslovljena na države članice.
V Bruslju, 14. septembra 2005

Labels: 7
18
0
6